ભારતના ઔદ્યોગિક વિકાસ સંદર્ભે ફ્લેગશીપ કંપની ગણાતી તાતા ગ્રૂપની પેરન્ટ કંપની તાતા સન્સના માનવ સંશાધન (Human Resources) વિભાગના વડા સતીષ પ્રધાને અમદાવાદની ઇન્ડિયન ઇન્સ્ટીટ્યુટ ઓફ મેનેજમેન્ટના વાર્ષિક કાર્યક્રમ ‘કોન્ફ્લુઅન્સ’માં વક્તા રૂપે હાજર રહેતા 25 નવેમ્બરે કહ્યું કે, ‘બિઝનેસ સ્કૂલની પ્લેસમેન્ટ પ્રક્રિયા પુષ્કરમાં થતી પ્રાણીઓની હરાજી જેવી છે.’ સતીષ સાહેબ, માનવ સંશાધનના જે કામ સાથે આપ સંકળાયેલા છો અને જે કંપનીનું પ્રતિનિધિત્વ કરો છો તેની એચ.આર. પોલિસી કેવીક છે તે સામાન્ય જનતાએ સમજવા માટે આ સાથે એટેચ કરેલી ટાટા મોટર્સ લિમિટેડની જાહેરાત જ પર્યાપ્ત છે. જાહેરાતના લખાણની એક લાઇન જ જુઓ – ‘ઉમેદવારને આવવા – જવા માટેનું ભથ્થુ આપવામાં આવશે નહીં.’ મિસ્ટર પ્રધાન, સામાન્ય લોકો માટે બનાવાયેલી જે કારના ઉત્પાદન માટે ગુજરાત સરકારે આપની કંપનીને પાણીના મૂલે એકરબંધ જમીન આપી તે રાજ્યના નાગરિક એવા ટ્રેઇની ઉમેદવારને આપવા માટેના બસ ભાડાના 100 – 200 રૂપિયા આપની કંપની પાસે નથી? શતાબ્દી ઉજવી ચૂકેલી કંપનીની એચ.આર. પોલિસી આવી હોય? આપનો ખૂબ – ખૂબ ‘આભાર’. બિનીત મોદી (અમદાવાદ) નોંધ: આ જાહેરખબર 15 ઓક્ટોબર 2011ના રોજ અમદાવાદના સ્થાનિક દૈનિકોમાં પહેલી વાર પ્રસિદ્ધ થઈ તે પછી 26 નવેમ્બર 2011ના રોજ ત્રીજી વાર પ્રગટ થઈ છે. See the Link – http://bollywood.divyabhaskar.co.in/article/MGUJ-AHM-pradhan-slams-b-school-placement-pattern-2592185.html